*Merk: Dette er en mal. Slett denne røde teksten i den ferdige versjonen. Før malen tas i bruk, tilpass innholdet til de lokale forholdene ved skolen.*

# Rutiner for elevopplæring i kjemikaliesikkerhet

*Dette dokumentet ble sist gjennomgått [dato] av [navn]*

## Formål

Disse rutinene skal sikre at elevene har den nødvendige informasjonen de trenger for å jobbe trygt med kjemikalier i ulike sammenhenger.

## Informasjon og opplæring ved skolestart

Ved begynnelsen av skoleåret skal alle elever informeres om sikkerhetsreglene som gjelder i naturfag-/kjemiklasserommet og få en skriftlig kopi av sikkerhetsreglene. Elevene skal signere på at de har lest reglene og samtykker til å følge dem. De signerte listene oppbevares som dokumentasjon. Eksempler på laboratoriesikkerhetsregler finner du på [chesse.org/no/sjekklister-og-verktoy/](https://chesse.org/no/sjekklister-og-verktoy/)

I tillegg skal elevene gjennomføre opplæring i grunnleggende laboratoriesikkerhet årlig / ved begynnelsen av sitt første år i naturfag/kjemi. Innholdet tilpasses faget og elevgruppens behov og skal gi elevene grunnlaget de trenger for å jobbe trygt med kjemikalier i undervisningen. Opplæringen skal dokumenteres skriftlig i form av en liste over elever som har fullført opplæring. Hvis det er hensiktsmessig kan denne listen være den samme listen elevene signerer på når de har lest sikkerhetsreglene.

## Rutiner i klasserommet

Elever skal ikke utføre forsøk eller eksperimentelt arbeid uten at lærer er til stede.

Før klassen gjør forsøk eller annet eksperimentelt arbeid, skal læreren eller elevene gå gjennom sikkerhetsinformasjon som er relevant for aktiviteten.

## Ved slutten av skoleåret

Klasselisten oppbevares sammen med en oversikt over gjennomførte forsøk som dokumentasjon på hvilke kjemikalier elevene har vært eksponert for.